Atxtok Jesús junx cyucꞌil apostl xi tmaꞌn cye tuꞌn miꞌn cyex tuj Jerusalén.
—Ax che ayone tiꞌj ju tziyimaj cyeye tuꞌn Nmane,
aju ma cybiye weye.
Porque ax toc ate Juan o che byan xjal tuꞌn tuj aꞌ;
atzun cyeye chꞌix tul canun kꞌij tuꞌn cybyane tuꞌn Xewbaj Xjan,
chi Jesús xi tmaꞌn cye.
Atzun cye apostl cybuyintok cyib tucꞌil Jesús xi cykanin te:
—Tat,
¿apetzun tkꞌijlalil jaꞌlo tuꞌn ttzaj tkꞌoꞌntla cyoclen aj Israel tuꞌn cycawin juntl maj cyxolx?
Che chi.
Xi ttzakꞌweꞌn Jesús:
—Mintiꞌ cyoclene tiꞌj tuꞌn cybinteye jtoj tuꞌn tbant jlu ex alcye kꞌij;
ate Nmane tajaw ex ximamajtl tuꞌn alcye kꞌij tuꞌn tbinchante.
Pero oc tul Xewbaj Xjan cyucꞌile,
oc cycꞌmaꞌye cyipumale,
ex che oquele testiw wiꞌje tuj tnam Jerusalén,
tuj tcyakil txꞌotxꞌ Judey,
tuj txꞌotxꞌ Samaria,
ex tuj tcyakil twitz txꞌotxꞌ,
chi Jesús cye.
Tej tbaj tmaꞌn Jesús jlu,
matok in che queꞌyin apostl tiꞌj,
jaw kꞌiꞌn Jesús cywitz,
aj kꞌiꞌn tuj muj ex mintiꞌtl o cyil.
In che queꞌyintok twitz cyaꞌj cyjaꞌtok tjax lakꞌeꞌ Jesús,
o cyil cub cyyecꞌun cyib cabe xinak e cub weꞌ cytxlaj,
toc cyxbalun sak queꞌyin.
Cymatzun ke xinak cye:
—Akeye xinak aj Galiley,
¿tikuꞌn in xi cyqueꞌyine twitz cyaꞌj?
Axte Jesús aju xjaw kꞌiꞌn cywitze tuꞌn t-xiꞌ tuj cyaꞌj,
icxtzun tzul ic tzaꞌn xcyile xiꞌ tuj cyaꞌj.